Engil sanoat mollari ishlab chiqarish O‘zbekiston Davlat uyushmasi (“O‘zbekyengilsanoat”) masalalari haqida

O‘zbekiston SSJ Prezidentining “Engil sanoat mollari ishlab chiqarish O‘zbekiston Davlat uyushmasini tuzish to‘g‘risida” 1991-yil 6-maydagi Farmoniga muvofiq hamda tashkil etilgan konsernlar, ishlab turgan birlashmalar va korxonalarning barqaror ishlashini ta’minlash va ularning faoliyatini muvofiqlashtirish maqsadida Vazirlar Mahkamasi qaror qiladi:
 1. Belgilansinki, yengil sanoat mollari ishlab chiqarish O‘zbekiston davlat uyushmasi (“O‘zbekyengilsanoat”):
 mustaqil ishlab chiqarish-xo‘jalik kompleksi bo‘lib, o‘z faoliyatida O‘zbekiston SSJ qonunlariga, O‘zbekiston SSJ Prezidentining farmonlariga hamda O‘zbekiston SSJ Prezidenti huzuridagi Vazirlar Mahkamasi tomonidan tasdiqlanadigan uyushma to‘g‘risidagi Ustavga amal qiladi;
 o‘z zimmasiga yuklangan vazifalar va funksiyalarning bajarilishi yuzasidan O‘zbekiston SSJ Prezidenti huzuridagi Vazirlar Mahkamasi, ilovaga binoan uyushma tarkibiga kiruvchi konsernlar, korxonalar va tashkilotlar oldida javob beradi;
 konsernlar va uyushmalar tarkibiga kiruvchi korxonalar va tashkilotlarning davlat mulkini boshqaradi, ularni xususiylashtirishni amalga oshiradi, belgilangan tartibda davlat korxonalari va tashkilotlarini barpo etadi, qayta tashkil qiladi va tugatadi.
 2. Kengash uyushmaning yuqori boshqaruv organi hisoblanadi. O‘nga konsernlar, shuningdek ko‘rsatilgan konsernlar tarkibiga kirmaydigan konsernlar, birlashmalar, korxonalar va tashkilotlarning rahbarlari kiradi. Uyushma Kengashi uning boshqaruvini, raisini saylaydi, ishchi apparatining tuzilmasi tarkibini va xodimlari sonini, fondini, mehnatga haq to‘lash shartlarini, tizimini va uning xodimlari mehnatini rag‘batlantirish shartlarini belgilaydi. Uyushma boshqaruvining raisi va uning o‘rinbosarlari Uyushma Kengashi tomonidan tayinlanadi va O‘zbekiston SSJ Prezidenti huzuridagi Vazirlar Mahkamasi tomonidan tasdiqlanadi. Konsernlar boshqaruvlarining raislari lavozimiga ko‘ra uyushma boshqaruvi tarkibiga kiradi.
 Konsernlar va uyushma tarkibiga kiradigan korxonalar hamda tashkilotlarning bosh direktorlari, shuningdek uyushma taftish komissiyasining a’zolari va uning raisi uyushma boshqaruvi tomonidan tasdiqlanadi.
 Uyushma boshqaruvi va ishchi apparati birlashmalar va korxonalarning foydadan ajratadigan mablag‘lari hisobiga saqlanadi.
 3. Belgilansinki, konsernlar tarkibiga kirmaydigan konsernlar, mustaqil birlashmalar, korxonalar va tashkilotlarning faoliyati hamda uyushma boshqaruvi bilan o‘zaro munosabatlari uyushma Ustavi va ta’sis shartnomalari tomonidan, ularning yuridik va xo‘jalik mustaqilligini saqlab qolgan holda reglamentga solinadi.
 4. Engil sanoat mollari ishlab chiqarish O‘zbekiston Davlat uyushmasi:
 konsernlar, birlashmalar va korxonalarning kooperatsiya asosida mahsulot yetkazib berishini rivojlantirish, moddiy-texnika ta’minoti, mahsulot sotishga doir ishlarini muvofiqlashtirishni ta’minlaydi;
 ular bilan birgalikda tarmoqni iqtisodiy va ijtimoiy rivojlantirishning, fan-texnika taraqqiyotining istiqbolli va joriy rejalarini ishlab chiqadi va belgilaydi, kadrlar siyosatini amalga oshiradi;
 uning tarkibiga kiruvchi konsernlar va korxonalar bilan kelishgan holda belgilangan tartibda normativ hujjatlarga muvofiq ishlaydigan tijorat banklarini, qo‘shma korxonalar, birlashmalar va tashkilotlarni (jumladan, xorijiy sheriklar bilan birga) tuzadi, firma savdosini tashkil etadi, “O‘zbekyengilsanoat” uyushmasining tashqi iqtisodiy firmasi orqali asbob-uskunalar, xomashyo, materiallar va xalq iste’moli mollarini eksport va import qilish yuzasidan mustaqil operatsiyalarni amalga oshiradi;
 birlashmalar va korxonalar tomonidan kapital qurilishga, qayta tiklash va texnika jihatidan jihozlashga, atrof-muhitni muhofaza qilishga, tarmoqlararo ilmiy-texnikaviy yechimlarni ishlab chiqishga ixtiyoriy ravishda ajratiladigan kapital mablag‘larni, pudrat ishlarining limitlarini markazlashtirilgan tartibda taqsimlaydi;
 konsernlar bilan birgalikda xomashyo va materiallarni xarid qilish va sotish yuzasidan to‘g‘ridan to‘g‘rishartnomalar tuzadi, xomashyo va moddiy resurslarni taqsimlash ishlarini amalga oshiradi;
 konsernlarga marketing, lizing xizmatlari, boshqaruv, shartnomaviy-huquqiy masalalar, mahsulotni reklama qilish va sotish, yarmarkalarda, ko‘rgazmalarda qatnashish va boshqa masalalar yuzasidan yordam ko‘rsatadi;
 ajratiladigan chet el valyuta mablag‘larini, shuningdek korxonalarning ular uchun import bo‘yicha xomashyo, materiallar, asbob-uskunalar va ehtiyot qismlar sotib olishiga ixtiyoriy ravishda ajratadigan valyuta mablag‘larini markazlashgan tartibda taqsimlaydi;
 shartnoma majburiyatlarining, mahsulot sifatiga talablarning va xo‘jalik faoliyatini amalga oshirishning boshqa qoidalarining buzilishi bilan bog‘liq bo‘lgan hakamlik masalalarini ko‘rib chiqadi.
 5. “O‘zbekyengilsanoat” konsernlari va uyushmasi korxonalariga:
 “O‘zbekyengilsanoat” uyushmasi boshqaruvi bilan kelishilgan ro‘yxat bo‘yicha zarur asbob-uskunalar, xomashyo va moddiy resurslarga almashish sharti bilan tovar birjasiga yoki barter asosida shartnoma narxlari bo‘yicha tuzilgan shartnomalardan ortiq ishlab chiqarilgan mahsulotni sotishga ruxsat berilsin;
 mehnat jamoalarining xalq iste’moli mollarini ishlab chiqarishni ko‘paytirishdan moddiy manfaatdorligini oshirish va ularning kadrlarini barqarorlashtirish maqsadida, istisno tariqasida, 1991-1992-yillar uchun mehnatga haq to‘lash bazaviy fondi tuzilsin, u iste’mol fondini (chakana narxlarning oshganligi munosabati bilan kompensatsiyani hisobga olgan holda) 400 so‘m darajasida hisoblab chiqarishda qabul qilinadi;
 “O‘zbekyengilsanoat” konsernlariga va uyushmasiga kiruvchi korxonalarga xomashyo va materiallar yetkazib beruvchilar hamda ulgurji va chakana savdo korxonalari bilan hisob-kitob qilish uchun limitlangan chek daftarchalarining hisob-kitob cheklaridan foydalanish huquqi berilsin.
 6. 1991-1992-yillarda “O‘zbekyengilsanoat” uyushmasiga kiruvchi konsernlar, birlashmalar va korxonalarning mahsulot ishlab chiqarish hajmini ko‘paytirish hisobiga oladigan foydasining (xomashyo va materiallar yetkazib berish yuzasidan tuzilgan shartnomalarga nisbatan yillar bo‘yicha) O‘zbekiston SSJ jumhuriyat budjetiga o‘tkazilishi lozim bo‘lgan qismi soliq olishdan ozod etilsin.
 O‘zSSJ Moliya vazirligi “O‘zbekyengilsanoat” uyushmasi ishtirokida bir oy muddat ichida ko‘rsatilgan foydani hisoblab chiqarish metodikasini ishlab chiqsin va tasdiqlasin.
 7. “O‘zbekyengilsanoat” uyushmasiga va uning konsernlariga yangidan kiruvchi korxonalar foydasining O‘zbekiston SSJ jumhuriyat budjetiga o‘tkazilishi lozim bo‘lgan qismiga loyihadagi quvvatlarni o‘zlashtirish davrida, ammo ko‘pi bilan ikki yilda soliq solinmasin.
 8. Korxonalarning tashqi iqtisodiy aloqalarni rivojlantirishdan manfaatdorligini oshirish maqsadida O‘zSSJ Iqtisodiyot qo‘mitasi “O‘zbekyengilsanoat” uyushmasiga har yili belgilangan tartibda tarmoq korxonalari tomonidan ishlab chiqariladigan, litsenziya beriladigan mahsulotni eksportga chiqarishga kvota ajratsin.
 9. O‘zSSJ Iqtisodiyot qo‘mitasi, O‘zSSJ Moddiy-texnika ta’minoti davlat-kooperativ qo‘mitasi, O‘zbekiston SSJ vazirliklari, idoralari “O‘zbekyengilsanoat” uyushmasiga 1992-yil uchun ishlab chiqarish, ekspluatatsiya ehtiyojlari, kapital qurilish va ilmiy-tadqiqot ishlari olib borish uchun moddiy-xomashyo resurslari va moliya mablag‘lari ajratishni nazarda tutsinlar va uning uchun O‘zSSJ Engil sanoat vazirligi uchun amal qilib kelgan ta’minot tartibini saqlab qolsinlar.
 10. “O‘zglavlegsnabsbit” birkitilgan nomenklatura bo‘yicha uyushma uchun xomashyo, materiallar va komplektlovchi buyumlarni markazlashgan tartibda yetkazib berish va xarid qilishni amalga oshirsin va uyushmaga guruhli naryadlar bersin.
 11. “O‘zbekyengilsanoat” davlat uyushmasi bir oy muddat ichida uyushma Ustavi loyihasini Vazirlar Mahkamasi tasdig‘iga taqdim etsin.
 12. Tuzilayotgan uyushma apparati Paradlar xiyoboni ko‘chasi, 5-uydagi O‘zSSJ Engil sanoat vazirligi egallab kelgan xonalarga joylashtirilsin.
 13. O‘zSSJ Moliya vazirligi va O‘zSSJ Aloqa vazirligi 1991-yilda O‘zSSJ Engil sanoat vazirligi uchun belgilangan transport vositalaridan foydalanishning barcha limitlarini, aloqalar va telefon turlarini “O‘zbekyengilsanoat” uyushmasi uchun saqlab qolsinlar.
 14. Qoraqalpog‘iston MSSJ Vazirlar Kengashi, viloyat ijroiya qo‘mitalari, Toshkent shahar ijroiya qo‘mitasi, jumhuriyat vazirliklari va idoralari “O‘zbekyengilsanoat” O‘zbekiston davlat uyushmasining birlashmalari va korxonalari faoliyatini rivojlantirishning o‘z kompetensiyalariga kiruvchi masalalarini o‘z vaqtida hal etishga yordam bersinlar va uni ta’minlasinlar.